Dwayne Johnson Bangunkan Filem Adaptasi Permainan Video Terbaru
Bintang Red Notice Dwayne Johnson mengesahkan bahawa syarikat penerbitannya, Seven Bucks Productions kini sedang membangunkan filem permainan video terbaru, yang mana ianya akan diumumkan pada tahun ini.  Walaupun dia tidak mendedahkan nama permainan video yang akan menjadi asas kepada projek terbaru itu, Johnson menyifatkan ia sebagai “salah satu permainan video yang paling besar dan paling hebat.” “Saya tidak boleh memberitahu anda nama permainan video itu, tetapi akan ada pengumuman pada tahun ini,” ujar Johnson.  “Saya tidak boleh memberitahu anda nama permainan video itu, tetapi akan ada pengumuman pada tahun ini,”  “Kami akan membawa salah satu permainan yang paling besar dan paling hebat ke layar – yang saya telah mainkan selama bertahun-tahun. Saua sangat teruja untuk membawanya kepada peminat di seluruh dunia. Sudah tentu, kami akan melakukannya dengan teliti oleh rakan permainan video kami – tetapi sebenarnya kami hanya akan membuat filem yang hebat.” “Kami akan membawa salah satu permainan yang paling besar dan paling hebat ke layar – yang saya telah mainkan selama bertahun-tahun. Saua sangat teruja untuk membawanya kepada peminat di seluruh dunia. Sudah tentu, kami akan melakukannya dengan teliti oleh rakan permainan video kami – tetapi sebenarnya kami hanya akan membuat filem yang hebat.” Projek yang masih belum mempunyai judul itu akan menjadi filem adaptasi permainan video ketiga Johnson selepas membintangi filem Doom dan Rampage. Johnson juga sebelum ini telah membintangi filem Jumanji: Welcome to the Jungle, dan Jumanji: The Next Level, yang mana kedua-duanya berlatarkan dunia permainan video tetapi tidak berdasarkan mana-mana permainan video sebenar.  Johnson bakal muncul dalam beberapa projek berprofail tinggi seperti filem terbaru DC Black Adam, filem animasi DC League of Super-Pets, Jungle Cruise 2, dan dua sekuel Red Notice.